open-index/open-wikipedia-markdown huggingface dataset:
Karl Ziegler (maler)

**Karl Ziegler** (født 1866 i Sighișoara i Transylvania, Østerrike, død 1945 i Königsberg) var en siebenbürgen-saksisk kunstmaler og pedagog.

Karl Ziegler tilbrakte sin ungdom i Archita, der hans far ble utnevnt til luthersk prest i 1877.

Han besøkte Bergskolen i Sighișoara, der han lærte å tegne av Ludwig Schuller, som opprinnelig kom fra Kärnten i Østerrike. 

Den lutherske biskopen Georg Daniel Teutsch ga ham et stipend så han kunne studere ved det Kongelige Prøyssiske Kunstakademi i Berlin. 

Etter endt studium arbeidet Ziegler i Budapest hos Árpád Feszty. Etter det studerte han i to år med et stipend i Berlin hos professor Anton von Werner. 

I 1897 ble Ziegler utnevnt til professor. 

Ziegler viste sine arbeider på en rekke utstillinger i Berlin, Venezia, Paris og senere utenlands, i St. Louis og Pittsburgh i USA. Han fikk flere priser for sine verker.

I 1904 fikk Ziegler stillingen som professor og kurator ved det nystiftede Kaiser-Friedrich-Museet i Poznań.

Frem til første verdenskrig besøkte Ziegler Transylvania regelmessig og deltok i utstillinger i Brukenthal-museet i Sibiu i 1887, 1888, 1889, 1890, og i 1905. 

Etter første verdenskrig bodde han midlertidig i nærheten av Wannsee, før han i 1921 ble utnevnt som professor ved Kunstakademiet i Königsberg (Preussen). 

Høsten 1926 hadde han en utstilling av tegninger og skisser i Brașov. 

Hans søster, Regine Ziegler (1864 - 1925) var dikter og journalist. 

## Billedgalleri

Fil:Glaspalast München 1899 085.jpg|Ukjent tittel (Glaspalast München)
Fil:Karl Ziegler - Bogenschütze 1913.jpg|*Bueskytter*
Fil:Karl Ziegler - Der Dom zu Erfurt mit Severikirche.jpg|*Erfurt, Domkirken og Severkirken*
Fil:Karl Ziegler - Sommer.jpg|*Sommer*


## Referanser

## Litteratur
* *Schriftsteller-Lexikon der Siebenbürger Deutschen*, 1998. Bd. 6, s. 113

## Eksterne lenker
* Studia Universitatis Babes-Bolyai biografi (rumensk)
Nyelv

**Nyelv** (nordsamisk: *Ođđajohka*, kvensk: *Uusijoki*) er ei grend i Nesseby kommune i Finnmark. Stedet ligger på sørsida av Varangerfjorden, ved munningen av Nyelva, og rundt 21 kilometer øst-sørøst for kommunesenteret Varangerbotn.  Grunnkretsen Nyelv, som strekker seg helt til grensa mot Sør-Varanger og blant annet også inkluderer stedene Grasbakken, Byluft og Gandvik, hadde 27 innbyggere pr. 1. januar 2017.

## Referanser
Sprint-VM på skøyter 2005

**Sprint-VM på skøyter 2005**, det 34. offisielle sprintverdensmesterskapet i ISU-regi, ble arrangert i Utah Olympic Oval i Salt Lake City, USA den 22. januar og 23. januar 2005.

## Medaljevinnere

## Resultater
### Sammenlagt kvinner

### Sammenlagt menn

## Eksterne lenker
* 
* 
*  
*  
*  Sprint-VM på skøyter 2005 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org (ikke komplett, mangler seks løpere: to damer og fire herrer).
* 
* 
*  Sprint-VM på skøyter 2005 på effesport.nl/schaatsen
VM i vektløfting 1981

**VM i vektløfting 1981** (verdensmesterskapet i vektløfting) ble arrangert i Lille i Frankrike i 1981. 

## Medaljevinnere

## Referanser
VM i vektløfting 1982

**VM i vektløfting 1982** (verdensmesterskapet i vektløfting) ble arrangert i Ljubljana i Jugoslavia i 1982. 

## Medaljevinnere

## Referanser
VM i vektløfting 1987

**VM i vektløfting 1987** (verdensmesterskapet i vektløfting) ble arrangert i Ostrava i Tsjekkoslovakia og i Daytona Beach i USA i 1987. 

## Medaljevinnere
### Menn

### Kvinner

## Referanser
VM i vektløfting 1989

**VM i vektløfting 1989** (verdensmesterskapet i vektløfting) ble arrangert i Athen i Hellas og i Manchester i England i 1989. 

## Medaljevinnere
### Menn

### Kvinner

## Referanser
VM i vektløfting 1990

**VM i vektløfting 1990** (verdensmesterskapet i vektløfting) ble arrangert i Budapest i Ungarn og i Sarajevo i Jugoslavia i 1990. 

## Medaljevinnere
### Menn

### Kvinner

## Referanser
Futon

**Futon** (japansk: 布団) er en japansk seng som forenklet kan beskrives som en myk madrass. En futon inneholder ingen stålspiraler, luftfylte plastceller eller lignende, men er oppbygd av myke materialer i flere lag. I moderne futoner kan disse lagene bestå av latex eller polyeterskum, men tradisjonelt er de av bomull.

I tradisjonelle japanske hjem ligger futonen direkte på gulvets tatamimatte.
Tatami

er en tradisjonell japansk matte, eller snarere en ubøyelig gulvenhet som vanligvis er cirka 90x180&nbsp;cm og 6&nbsp;cm tykk. I nesten 800&nbsp;år har disse målene vært standard i Japan. Størrelsen anses passende for to personer som sitter, eller én person som ligger. Rom dimensjoneres for å nøyaktig romme et visst antall tatamimatter. Man oppgir ofte boarealet i antall tatamimatter snarere enn i kvadratmeter. Det finnes også halvmatter på 90x90&nbsp;cm.

Matten har en innebygd treramme som gir stabilitet. Overflaten består av vevde rishalmstrå som alle ligger i samme retning og danner et mønster omtrent som fingrene når man folder sine hender. Ingen stråender stikker ut noe sted. I moderne matter kan også andre materialer inngå.

Tatamimatten er mykt fjærende å gå på. Den gir varmeisolering om vinteren og en viss svalhet om sommeren. Man går aldri på den med harde sko, men gjerne barfot eller med myke mokasiner. 

Om en matte skades, kan man lett løfte den bort og legge inn en ny. Den anvendes som gulvbelegg i japanske hverdagsrom og soverom, men også som underlag for kampsport.

## Referanser
Zabuton

er en tradisjonell japansk sittepute.

I motsetning til den runde *[[ensa]]* er en zabuton kvadratisk og fylt. Den stammer fra begynnelsen av Edo-perioden, da den avløste ensa i private hjem. I templer og skrin ble ensa derimot stadig brukt.

Forløperen for zubuton var *[[shitone]]*, som var forbeholdt adelige hjem.

Zabuton lages overveiende av bomull men ofte også av lerret eller silke. Lær eller washi-papir er også mulig, men det er vesentlig sjeldnere. Zabuton kan også brukes sammen med en zaisu (stol uten ben).

Ved zenmeditasjon (zazen) tjener zabuton som underlag for den meditasjonspute (zafu) som den mediterende sitter på.

Når en lavererangerende sumoutøver vinner over en yokozuna (høyeste rang i sumo), kaster tilskuerne deres zubuton i ringen. Da yokozuna tradisjonelt først deltar i den siste kamp på en turneringsdag, er det ikke noe problem.

## Referanser


## Eksterne lenker
*
Zaisu

er en særlig form for japansk stol som ikke har noen ben, men hvis design er avledet av normale stoler. Zaisu er utbredt i Japan, især i hus med spisestue i tradisjonell japansk stil, der man bruker lave bord og tatamimatter. Her kan man slappe av i en zaisu på en kald aften under et oppvarmet kotatsubord.

Tradisjonelt sitter japanere gjerne knelende med vekten på underbena, idet bena er foldet under kroppen. Etter lengre tid kan det imidlertid gi smerter, særlig for folk som ikke er vant til å sitte på denne måten. Av denne grunn foretrekker mange japanere den bekvemmere zaisu-variant, der ryggen er støttet, og benae kan strekkes ut. Zaisu finnes i mange varianter, enten med en innebygget pute eller en løs zabuton. Dessuten finnes det ofte et separat armlene, , som kan gi en ytterligere avslappet måte å sitte på.

Zaisu kom på mote allerede i Muromachi-perioden (ca. 1336–1573). Også i nåtiden finnes de i mange moteriktige varianter.

## Referanser
Great Wall Motors

**Great Wall Motor Company Limited** (长城汽车|長城汽車 Chángchéng Qìchē) er en kinesisk bilfabrikant i Baoding etablert i 1976. Great Wall er en privateiet virksomhet og den er børsnotert på Hong Kong Stock Exchange. Virksomheten er navngitt etter Den kinesiske mur. Siden 2010 har virksomheten vært Kinas største fabrikant av SUV-er.

I 2010 er produksjonskapasiteten beregnet til 500.000 enheter årlig, men salget falt til færre enn 400.000 enheter (tett på 0,2 % av markedet). Eksporten forble en mindre andel av salget med litt under 50.000 enheter. I 2010 var Great Wall Haval H-serien den nest mest solgte SUV-en i Kina.. H-serien omfatter teknisk sett Great Wall Haval H3 og Great Wall Haval H5.

## Historie
Fra etableringen i 1976 produserte Great Wall kun pickups. De første sedaner ble først produsert i 2008 på grunn av manglende lisens. Virksomheten ble markedsledende innen pickup omkring 1998.

Virksomheten ble som den første privateiede bilfabrikant børsnotert på Hong Kong Stock Exchange den 15. desember 2003. 

## Eksport
Great Wall gikk inn på det europeiske marked i 2006, med salg av mindre varevogner.  Samme år eksporterte virksomheten til omkring 60 land, blant annet Australia, Syd-Afrika og Russland. Per 2010 er det den eneste kinesiske fabrikant som selger i EU; imidlertid kun nyttekjøretøyer da disse er unntatt fra EUs sikkerhetskrav, som Great Wall enda ikke lever opptil.

## Produksjonsfasiliteter
Great Wall venter å åpne en ny fabrikk innen 2015 i Tianjin. Det betyr at produksjonskapasiteten utvides med 250.000 enheter. Når ytterligere en fabrikkslinje ventes åpnet i Baoding i 2013, så utvides kapasiteten med ytterligere 500.000 enheter årlig. 

I 2011 åpnet en ny fabrikk i Lovetj i Bulgaria, med en produksjonskapasitet på 50.000 enheter årlig. Det skjedde i samarbeid med lokale Litex Motor

## Referanser


## Eksterne lenker
* Official website
* Official Australian website
Periphery

**Periphery** er et progressiv metal-band fra Washington D.C i USA. Bandet ble dannet i 2005 og består av vokalist Spencer Sotelo, gitaristene Misha Mansoor, Mark Holcomb og Jake Bowen og trommeslageren Matt Halpern. Siden 2010 har de utgitt syv studioalbum, hvor det siste har tittelen *Periphery V: Djent Is Not a Genre*, utgitt i 2023.

Bandet ble dannet i 2005 da Misha Mansoor ble mer kjent for musikken sin på nettet, blant annet på siden Soundclick, i tillegg til at han produserte sin egen musikk. Han spilte i begynnelsen både gitar og trommer, men senere fant han medlemmer slik at han kunne spille gitar fast i bandet. 20. april 2010 ble *Periphery* utgitt og kom på 128.-plass på Billboard Top 200.

## Diskografi
### Studioalbum
* (2010) – *Periphery*
* (2012) – *Periphery II: This Time It's Personal*
* (2015) – *Juggernaut: Alpha*
* (2015) – *Juggernaut: Omega*
* (2016) – *Periphery III: Select Difficulty*
* (2019) – *Periphery IV: Hail Stan*
* (2023) – *Periphery V: Djent Is Not a Genre*

## Medlemmer
* Misha «Bulb» Mansoor — gitar, synthesizer 
* Jake Bowen — gitar, synthesizer 
* Matt Halpern — trommer, perkusjon 
* Spencer Sotelo — vokal 
* Mark Holcomb — gitar 

;Tidligere medlemmer
* Adam «Nolly» Getgood — bass, gitar 
* Alex Bois — gitar 
* Tom Murphy — bass 
* Chris Barretto — vokal 
* Travis Orbin — trommer 
* Casey Sabol — vokal 
* Jake Veredika (Jacob Tull) — vokal 
* Anthony Marshall – gitar 
* Jason S. Berlin – trommer 

;Turné-musikere
* David Parkes – trommer 
* JP Bouvet – trommer 
* Jeff Holcomb – bass 
* John Browne – gitar 

## Referanser


## Eksterne lenker
* 
*
Space Marines

**Space Marines** er i *[[Warhammer 40,000]]*-universet genetisk modfiserte supermennesker, som fungerer som Imperium of Mans elitesoldater. De har fungert som starthærene i flere av Games Workshops brettspill, blant annet *Warhammer 40,000*, *[[Space Hulk]] og* *Epic*.

I spilluniverset er Space Marines krigermunker, som bruker hele livet sitt på krigføring. De kan leve i flere århundrer og slåss i Imperium of Mans navn. De bruker tung armering og imperiets beste våpen.

## Referanser
Holtetjern

**Holtetjern** er et ferskvann som ligger i Rakkestad. Tjernet brukes som badeplass og 
det finnes stupebrett (2,5 meter) og flytebrygge, langgrunn strand med brygge for handikappede, benkeplass og egen grill.

Badeplassen er merket fra riksvei 22 mellom Degernes og Halden.

Det finnes parkeringsplass med egen gangvei på ca 100 meter ned til stranda. Handikapptoalett finnes langs denne gangveien.
Ann Cathrin November Høibo

**Ann Cathrin November Høibo** (født 1979) er en norsk billedkunstner.

November Høibo er utdannet på Kunsthøgskolen i Oslo og Städelschule i Frankfurt am Main.

Hun jobber i et variert kunstnerisk formspråk, som kan ta form som installasjoner basert på vev- og tekstilarbeider, gjerne i kombinasjon med utradisjonelle materialer og readymades.

Hun har hatt en rekke separatutstillinger, blant annet på Henie Onstad Kunstsenter på Høvikodden og i galleriet Standard i Oslo, og har deltatt i flere gruppeutstillinger.

Hun ble i 2010 tildelt Sparebankstiftelsen DNB NORs kunststipend på 100 000 kroner for verket «Preparation for A Masterpiece».

Hennes monumentale billedvev «Dreams Ahead» er et bestillingsverk fra KORO til den norske ambassaden i Washington, D.C., og ble avduket på ambassaden i 2021. Teppet er nær fem og en halv meter høyt og tre meter bredt.

I 2023 var hun festivalkunstner i forbindelse med Filmfestivalen i Haugesund, med separatutstilling på Haugalandmuseet.

November Høibo bor og arbeider i Oslo og Kristiansand.

## Referanser
Aurora Passero

**	Anna Aurora Bentedatter Passero** (født 9. juli 1984 i Oslo) er en norsk billedkunstner. 

Hun har sin utdannelse fra Kunsthøgskolen i Oslo, med en master i kunst fra 2011. 

Hun er bemerket for sine tekstile arbeider, som utføres med enorm kontroll og håndverksmessig skikkelighet. Hun har hatt en rekke viktige utstillinger i norge, blant annet Astrup Fearnleys *NN-A NN-A NN-A – Ny Norsk Abstraksjon*, *Over bekken etter vann*, Norsk skulpturbiennale 2013, og *Tusen Tråder* på Lillehammer Kunstmuseum. 

Hun mottok Høstutstillingsprisen i 2011 for verket «Fan Their Hearts, Inflame Them More». Passero representeres av Galleri Haaken.

## Referanser
Sprint-VM på skøyter 2003

**Sprint-VM på skøyter 2003**, det 32. offisielle sprintverdensmesterskapet i ISU-regi, ble arrangert i Olympic Oval i Calgary, Canada den 18. januar og 19. januar 2003.

## Medaljevinnere

## Resultater
### Sammenlagt kvinner

### Sammenlagt menn

## Eksterne lenker
* 
* 
*  
* 
*  Sprint-VM på skøyter 2003 resultatmeny for både damer og herrer på www.ISUresults.eu
*  Sprint-VM på skøyter 2003 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org (ikke komplett, mangler fire løpere: ingen damer, men fire herrer).
* 
* 
*  Sprint-VM på skøyter 2003 på effesport.nl/schaatsen
Ninotchka

***Ninotchka*** er en amerikansk romantisk komedie fra 1939, regissert av Ernst Lubitsch. Greta Garbo og Melvyn Douglas spiller hovedrollene. Manuset til Billy Wilder, Charles Brackett og Walter Reisch er basert på en historie av Melchior Lengyel. *Ninotchka* var Garbos første komedie og hennes nest siste film. *Ninotchka* var en av de første filmene fra USA som skildret Joseph Stalins styre i Sovjetunionen som grått og stivt, spesielt sammenlignet med det frie og solfylte parisiske samfunnet i årene før krigen. Filmen ble en kassasuksess på kino i USA, men ble forbudt i Sovjetunionen.

Filmen ble nominert til fire Oscar-priser under den 12. Oscar-utdelingen for beste film, beste kvinnelige hovedrolle (Garbo), beste historie (Lengyel) og beste filmatisering (Wilder, Brackett og Reisch). Organisasjonen National Board of Review kåret *Ninotchka* til en av de ti beste filmene utgitt i 1939.

Det amerikanske filminstituttet (AFI) har kåret filmen til filmhistoriens 40. beste kjærlighetsfilm fra USA og filmhistoriens 52. beste komediefilm fra USA. Filmen ble innlemmet i National Film Registry i 1990, et utvalg av filmer til bevaring i det amerikanske nasjonalbiblioteket Library of Congress.

## Handling
Innhøstingen står for døren i Russland, men alt tyder på at avlingene blir små. De ambisiøse femårsplanene for landbruket ser ut til å slå feil, og flere frykter matmangel. Tre russiske delegater (Sig Ruman, Felix Bressart og Alexander Granach) blir sendt til Paris for å selge juveler for å skaffe hardt tiltrengt kapital. Juvelene har tidligere tilhørt storhertuginne Swana (Ina Claire), som mener staten ulovlig har konfiskert dem. Nå ber hun kjæresten, grev Leon (Melvyn Douglas), om å ta juvelene tilbake. De russiske delegatene legger seg inn på et hotell, men kun kongesuiten har en safe som kan romme Swanas juveler. Grev Leon gjør sitt beste for å hale ut tiden.

Delegatenes oppdragsgivere synes salget går for tregt. De blir utålmodige, og kommisjonæren Ninotchka (Greta Garbo) blir sendt til Paris for å finne ut hva som oppholder de tre mennene. Hun er en tøff, lojal og ubestikkelig dame som er opptatt av å få best mulig betalt for juvelene. Grev Leon prøver å sjarmere den vakre russeren, men hun er ikke innstilt på romantikk og betrakter ham med et iskaldt blikk. Etter hvert som tiden går blir hun til slutt forelsket i ham, og det skaper nye problemer. Swana er villig til å gi avkall på juvelene hvis Ninotchka avslutter forholdet med greven.

## Medvirkende
* Greta Garbo som Nina Ivanovna «Ninotchka» Yakushova 
* Melvyn Douglas som grev Léon d'Algout
* Ina Claire som storhertuginne Swana 
* Sig Ruman som Iranoff
* Felix Bressart som Buljanoff 
* Alexander Granach som Kopalski 
* Bela Lugosi som kommisjonær Razinin 
* Rolfe Sedan som hotellsjef
* Gregory Gaye som grev Alexis Rakonin 
* Edwin Maxwell som Mercier
* Richard Carle som Gaston
* Tamara Shayne som Anna
* George Tobias som russisk offiser
* Charles Judels som kaféeier
* Edwin Stanley som sovjetisk advokat

## Referanser


## Eksterne lenker
*
AMD PowerPlay

**AMD PowerPlay** er et sett teknologier fra Advanced Micro Devices (AMD) som har som formål å redusere strømforbruket i flere av AMD’s grafikkprosessorer og APU’er ved å benytte deres proprietære utstyrsdriver «Cataclyst». AMD Powerplay er også implementert i ATI/AMD brikkesett som integrerer grafikk og i AMD’s Imageon håndholdte brikkesett som ble solgt til Qualcomm i 2008.

AMD PowerPlay reduserer også lydnivået som oppstår når man avkjøler stasjonære datamaskiner og utvider batteriers levetid i bærbare datamaskiner og annet mobilt utstyr.

MAD Powerplay har blitt erstattet av AMD PowerTune.

## Referanser
Bengt Rune Strifeldt

**Bengt Rune Strifeldt** (født 1971) er en norsk politiker (FrP). Han har vært innvalgt på Stortinget for Finnmark siden 2017.

Strifeldt har gått på Alta videregående skole og har jobbet som prosjektleder og driftsingeniør i Alta kommune og Kvænangen kommune. Han har vært gruppeleder for FrP i Alta kommunestyre. Ved stortingsvalget 2017 var han Fremskrittspartiets førstekandidat i Finnmark.

## Stortingskomiteer
* 2025–2029: Andre nestleder av Næringskomiteen
* 2021–2025: Medlem av Næringskomiteen
* 2018–2021: Medlem av Næringskomiteen
* 2017–2018: Medlem av Transport- og kommunikasjonskomiteen

## Referanser


## Eksterne lenker
*
Dragsund (Herøy)

**Dragsund** eller **Myrvåg** er en bygd i Herøy kommune i Møre og Romsdal.  

Den østligste delen av bygda blir oftest kalt Dragsund, mens den vestligste blir kalt Myrvåg. Bygda ligger på Gurskøya. Noen få hus i Ulstein kommune på naboøya Hareidlandet, hører med til bygda Dragsund. Dragsundbrua og FV61 binder Gurskøya sammen med Hareidlandet. Fylkesvei 654 går fra Dragsund til Fosnavåg og er hovedveien gjennom Herøy kommune. 

Dragsund industriområde er største grunnen til at bygda er til. Bygda har privatskole. 

## Geografi og Samferdsel
Dragsund eller Myrvåg er en bygd og en tettstad som ligger i hovedsak i Herøy kommune i Møre og Romsdal, på øya Gurskøya. Den østligste delen av bygda kalles Dragsund, mens den vestligste kalles Myrvåg.

Ifølge Statistisk sentralbyrå (SSB) er Dragsund en tettstad som per 2024 hadde 414 innbyggere. Tettstedet strekker seg over kommunegrensen, da en liten del, noen få hus i Ulstein kommune på naboøya Hareidlandet, regnes med. Ifølge SSBs definisjon omfatter tettstedet Dragsund også det som tidligere ble regnet som tettstedet Myrvåg.

Dragsundbrua og Fylkesvei 61 (FV61) knytter Gurskøya sammen med Hareidlandet. Fylkesvei 654 (FV654) går fra Dragsund til Fosnavåg og er hovedveien gjennom Herøy kommune. Dragsund har dermed en sentral beliggenhet og fungerer som et knutepunkt for kommunene på Søre Sunnmøre, inkludert Herøy, Ulstein, Hareid, og med rimelig rekkevidde til Ørsta og Volda.

I nærområdet finner man også fjellet Rambjøra (132 moh.), som er den østligste toppen på Gurskøya og et populært turområde med stier fra både Myrvåg og Dragsund.
----

## Næringsliv og Utdanning
Dragsund industriområde er en sentral faktor for bygdene. Området er under utvikling som Dragsund Næringspark, og har potensial for å bli et betydelig næringsareal. Parken har en strategisk plassering ved hovedveiene, noe som gjør det til et attraktivt sted for næringsutvikling.

Bygda har også en privatskole,  Møre barne- og ungdomsskule. Dette er en stiftelsesdrevet skole som tilbyr både barne- og ungdomstrinn. Skolen ligger i Industrivegen 1.

## Se også
* Dragsund (tettsted)
Roseneple

**Roseneple** eller **jambos** (*Syzygium jambos*) er et treslag i myrtefamilien. Frukten er for det meste rød eller lysegrønn og er formet som en bjelle. Den kan spises hel etter at den hule enden og noen frø fra innsiden har blitt fjernet. Frukten er mild og saftig og bare litt søt. Vietnamesere og thaier spiser den ofte med en blanding av chili, salt og sukker for å legge til eller fremheve smaken. 

Sesongen for denne frukten er fra mai til juni, og den smaker best da, selv om de har den nesten året rundt.

## Kilder
* https://www.nhm.uio.no/fakta/botanikk/karplanter/eksotiske-frukter/asia/roseneple/

## Eksterne lenker
*
Ida Ekblad

**Ida Ekblad** (født 1980 i Oslo) er en norsk billedkunstner. 

Arbeidene hennes er inspirert av et mangfold av kilder, og man kan kjenne igjen subkulturelle og popkulturelle påvirkninger. Kunsthistorisk er Ekblads oeuvre inspirert av en rekke kunstnere som Odilon Redon, Paula Modersohn Becker, Marie Laurencin, Paul Thek, Harriet Backer, Florine Stettheimer, og Helen Frankenthaler. Hennes stil er karakterisert ved en sjangeroverskridende tilnærming og inkluderer for eksempel estetikken til graffiti, mangakultur, kunst og håndverk, avvikende kunst og meme-kultur. Ekblads praksis er fokusert på vår hyperretinale kultur som hun visuelt prøver å registrere og forstå. “Whatever sense I find,” sier hun, “is primarily an aesthetic sense. In painting, sculpture, and via material twists and turns, I am striving to make a personal and decent pattern of what happens to come my way.” (Ida Ekblad, Artist Statement, “A mansion for all lovely forms,” 2018) 

Hun er utdannet på Kunstakademiet i Oslo, med en master i kunst fra 2007. Ekblad utstiller i inn- og utland, som på New Museum, Palais de Tokyo, Venezia-biennalen, og soloutstillinger på Bonniers Kunsthall, Bergen Kunsthall og Museet for samtidskunst. Ekblads nyere arbeider tolkes ofte som et ønske om å arbeide fritt og lekent med utgangspunkt i etablerte kunstformer, og hun blander gjerne poesi, funnede materialer og malerier i omfattende installasjoner.  "Ekblad har utmerket seg med en kraftfull visualitet kombinert med et lekent og treffsikert blikk på populærkulturen og kunsthistorien.



## Utstillinger

#### Utvalgte soloutstillinger

* 2010: *Digging. Treasure.* Bonniers Konsthall, Stockholm, Sverige
* 2010: *Poem Percussion,* Bergen Kunsthall, Bergen, Norge
* 2013: *The Root cellar,* De Vleeshal, Middelburg, Nederland
* 2013: *Ida Ekblad*, National Museum of Norway - Museum of Contemporary Art, Oslo, Norge
* 2015: *Ida Ekblad*, BALTIC Centre for Contemporary Art, Gateshead, Storbritannia
* 2017: *Ida Ekblad – Diary of a Madam,* Kunsthaus Hamburg, Hamburg, Tyskland
* 2018: *Leda Bourgogne | Ida Ekblad,* Kunstverein Braunschweig, Braunschweig, Tyskland
* 2019: *BLOOD OPTICS,* Museo Tamayo, Mexico City, Mexico
* 2019: *FRA ÅRE TIL OVN,* Kunsthalle Zürich, Zurich, Sveits



#### Utvalgte gruppeutstillinger

* 2011: *ILLUMInazioni*, 54th Venice Biennale, Venice, Italia
* 2013: *Revolution,* Kunstmuseum Luzern, Luzern, Sveits
* 2015: *Raw and Delirious,* Kunsthalle Bern, Bern, Sveits
* 2015: *The World is Made of Stories,* Astrup Fearnley Museum, Oslo, Norge
* 2017: *University of Disaster,* Venice Biennale, National Pavilion Bosnia & Herzegovina, Palazzo Malipiero, Venice, Italia
* 2018: *Faithless Pictures,* National Museum, Oslo, Norge



## Samlinger
Hennes verk er en del av en rekke offentlige samlinger, blant dem er Migros Museum für Gegenwartskunst, Astrup Fearnley Museum, Preus Museum og Hessel Museum of Art.


## Utvalgte bibliografi

* Ida Ekblad: The Root Cellar, SBKM/Vleeshal & MER Paper Kunsthalle, 2014, 
* Ida Ekblad: Poem Percussion, Bergen Kunsthall, 

## Referanser
Åsunn Lyngedal

**Åsunn Lyngedal** (født 17. juli 1968) er en norsk jurist og politiker for Arbeiderpartiet.

Lyngedal har vokst opp i Lakselv, Klæbu, Ballangen og Fauske. Hun gikk på Fauske videregående skole og utdannet seg til jurist ved Universitetet i Oslo og senere Universitetet i Tromsø. Skoleåret 1991/1992 jobbet hun som profesjonell skuespiller i teatergruppen Kolon. Hun tok juridisk embetseksamen i 1994.

Hun har jobbet som politifullmektig i Trondheim og ble senere den første kommuneadvokaten i Narvik. Hun ble i 2006 daglig leder i Narvikregionen næringsforening. Deretter ble hun ansatt som prosjektleder i Narvik Havn KF/Futurum AS. I perioden 2011–2013 var hun leder av Nord-Norges Europakontor i Brüssel.

I Stortingsvalget 2017 var hun Arbeiderpartiets andrekandidat i Nordland, og ble valgt inn på Stortinget for perioden 2017–2021.

Hun bor i Narvik, og ble i november 2020 ansatt som direktør ved IVT-fakultetet ved UiT campus Narvik med tiltredelse i 2021.

## Referanser


## Eksterne lenker
*
Fidget spinner

En **fidget-spinner** er en leke som kom ut i april 2017. Den ble oppfunnet i 1993, men ble ikke populær før i 2017. Den simple ideen har grunnlag i et kulelager i midten med tre armer rundt, og finnes i alt fra plast til metall. 

Spinneren er mest populær blant unge, og blir stadig mer utbredt på skoler verden over. Mange skoler har valgt å forby dem i skoletiden grunnet stor distrahering blant elever, mens andre skoler tillater dem fordi de mener det hjelper for konsentrasjonen.
Hanne Dyveke Søttar

**Hanne Dyveke Søttar** (født 16. august 1965) er en norsk jurist og politiker for Fremskrittspartiet.

Søttar har studert jus ved Universitetet i Oslo. Hun var vararepresentant for Nordland fra 1997–2001 og for Sør-Trøndelag fra 2001 til 2009. I 2017 ble hun innvalgt på Stortinget etter at hun var FrPs andrekandidat i Nordland. 

Hun bor i Mosjøen. 

## Stortingskomiteer
* 2017 – 2018 medlem i Kontroll- og konstitusjonskomiteen
* 2018 – 2019 medlem i Arbeids- og sosialkomiteen
* 2019 – 2020 medlem i Kontroll- og konstitusjonskomiteen
* 2020 – medlem i Utdannings- og forskningskomiteen

## Referanser


## Eksterne lenker
*
Shingled Magnetic Recording

**Shingled magnetic recording (SMR)** er en magnetlager-teknologi som benyttes i harddisker for å øke lagringstettheten og kapasiteten per lagringsenhet. Konvensjonelle harddisker lagrer data ved å skrive ikke-overlappende magnetiske spor parallelt med hverandre (stående lagring), mens SMR skriver nye spor som overlapper deler av det tidligere skrevne magnetiske spor, noe som gjør de tidligere sporene trangere og tillater høyere tetthet. Spor overlapper derfor hverandre på en lignende måte som takstein. Denne tilnærmelsesmåten ble valgt fordi fysiske begrensninger hindrer magnetiske skrivehoder fra å ha den samme bredden som lesehoder, og på denne måten gjør dem bredere.

## Referanser
The Good The Bad and The Zugly

**The Good The Bad and The Zugly** er et norsk punkband fra Hadeland startet i 2011. Det består av medlemmene Eirik Melstrøm (gitar), Kim Skaug (gitar), Magne Vannebo (trommer), Lars Gulbrandsen (bass) og Ivar Nikolaisen (vokal). Bandet har blitt sammenlignet med Turboneger og Anal Babes.

Bandet vant Spellemannprisen 2018 i klassen rock for *Misanthropical House*. De har i tillegg blitt nominert til Spellemannprisen 2015 for *Hadeland Hardcore*, Spellemannprisen 2020 for *Algorithm & Blues*, Spellemannprisen 2022 for *Research and Destroy* og Spellemannprisen 2025 for *November Boys*, alle i klassen rock. 

## Diskografi

### Album
* *Anti World Music* (Fysisk Format, 2013)
* *Hadeland Hardcore* (Fysisk Format, 2015)
* *The Worst Four Years * (Fysisk Format, 2017)
* *Misanthropical House,* Fysisk Format, 2018)
* *Algorithm & Blues* (Fysisk Format, 2020)
* *Research and Destroy* (Fysisk Format, 2022)
* *Decade of Regression* (Indie Recordings, 2024)
* *November Boys* (Indie Recordings, 2025)

### Singler og EP-er
* *Sitter Fast I Hælvete* (No Fucking Hippies, 2011)
* *The Mormones - Heavy Metal Kid» / 140 MPH* ‎(7") (Big Dipper Records, 2012)
* *Göttemia - Oslo Theme* ‎(7", Ltd, Num, Whi) (Drepe Mennesker Records, 2012)
* *Brainbomb / Killing Time* ‎(7") (Fysisk Format, 2012)

## Referanser


## Eksterne lenker
* 
* https://thegoodthebadandthezugly.bandcamp.com/
Michael Clarke (cricketspiller)

**Michael Clarke** (født 2. april 1981) er en internasjonal cricketspiller og tidligere kaptein for det australske cricketlandslaget. Han ledet Australia fram til sin femte triumf i cricket-VM, da Australia slo New Zealand i finalen i cricket VM 2015.

## Karriere
Clarke ble valgt ut som landslagsspiller for første gang i oktober 2004. I sin første kamp laget han 151 runs. Clarke avsluttet sin cricket karriere i 2015. Clarke spiller for tiden kun i klubblagene Hampshire, New South Wales og Pune Warriors.

Clarke ble i 2020 utnevnt til offiser av Order of Australia.

## Privatliv
* I 2005 fikk Clarke hudkreft.
* Giftet seg i 2012 med forretningskvinnen og modellen Kyly Boldy.

## Referanser


## Eksterne lenker
* 
* http://www.espncricinfo.com/ci/content/player/4578.html
Junior-VM på skøyter 1992

**[[Junior-VM på skøyter]] 1992**, det 19. offisielle juniorverdensmesterskapet i ISU-regi, ble arrangert på Tor Stegny i Warszawa, polen den 31. januar, 1. og 2. februar 1992.

## Medaljevinnere – sammenlagt

## Resultater
### Sammenlagt kvinner

### Sammenlagt menn

## Litteratur
* 
* 

## Eksterne lenker
* 
* 
*  
*  
*  Junior-VM på skøyter 1992 resultatmeny for både kvinner og menn på www.ISU.html.infostradasports.com
Dierggejávri

**Dierggejávri** (nordsamisk) er en innsjø i Nesseby kommune i Finnmark. Den ligger femten kilometer sør for Karlebotn og er utspring for Reppenelva.

Reppenelva ble vernet mot kraftutbygging i Verneplan II for vassdrag i 1980.

## Referanser
OrangeFS

**OrangeFS** er et fritt og åpent regneklyngefilsystem som oppstod i 2007 som etterfølgeren til Parallel Virtual File System. Det er et distribuert filsystem som fordeler data mellom flere tjenere og sørger for at flere oppgaver har en samtidig aksess til en parallell applikasjon. OrangFS ble konstruert for bruk i større regneklynger, til bruk for selskaper, universiteter, nasjonale laboratorier og lignende institusjoner verden over.

OrangeFS ble tilføyd Linuxkjernen i versjon 4.6 den 15. mai 2016.

## Referanser
Buddhistisk tempel

Et **buddhistisk tempel** er et kultsted for buddhister, personer som følger buddhismen. De omfatter strukturer kalt vihara, stupa, wat og pagode i forskjellige regioner og språk. Templer i buddhismen representerer det rene land eller rene miljø til en Buddha, og er tradisjonelt konstruert for å inspirere indre og ytre fred. Strukturen og arkitekturen varierer fra region til region. Vanligvis består tempelet ikke bare av bygningen, men også miljøet omkring. Buddhistiske templer er konstruert for å symbolisere 5 elementer: Ild, luft, jord, vann og visdom.

## Referanser
Kabinettskap

Et **kabinettskap** er et mindre skap med dører for å lagre diverse gjenstander. Det kan stå alene eller være festet til en vegg. Eksempel på det siste er et baderomsskap. Kabinettskap er vanligvis laget av tre, belagt stål (vanlig for medisinskap) eller syntetiske materialer.

I Europa begynte kabinettskap å tilvirkes i Italia i første halvdel av 1500-tallet.
Arktitsjeskij Institut-øyene

**Arktitsjeskij Institut-øyene** (russisk Острова Арктического института) er en liten øygruppe med smale øyer dekket av tundra. De ligger i Karahavet, om lag 173 km nord for kysten av Sibir og 45 km sør for nærmeste øygruppe, Izvestij TSIK-øyene.

Avstanden mellom den nordlige og sørlige enden av øygruppen er 49,5 km og på det bredeste er den bare 21 km fra øst til vest. Den største av øyene heter *Bolsjoj* («Stor»).

Det er mye pakkis i havet omkring Arktitsjeskij Institut-øyene gjennom den lange vinteren, og klimaet er hardt. Også om sommeren har det vanligvis vært mange isflak i havet.

Øygruppen hører under Krasnojarsk kraj i Russland og er en del av Det store arktiske nasjonale naturreservatet, det største naturreservatet i Russland.

Arktitsjeskij Institut-øyene er oppkalt etter Det arktiske og antarktiske forskingsinstitutt i Sovjetunionen.

Øya *Sidorova* er oppkalt etter den sibirske handelsmannen og gullgruveeieren Mikhail K. Sidorov (1823–1887), som hadde en visjon om å utvikle handel langs Nordøstpassasjen.

## Referanser


## Litteratur
* William Barr, Reinhard Krause og Peter-Michael Pawlik, *The polar voyages of Captain [[Eduard Dallmann]], whaler, trader, explorer 1830–96*.

## Eksterne lenker
* 
* Havis nær Arktitsjeskij Institut-øyene
* Naturreservatet
Tom Løberg

**Tom Løberg** (født 1970) er en norsk forfatter og filmskaper, bosatt i Porsgrunn.

Løberg skaper eksperimentelle kortfilmer og kunstnerisk orienterte dokumentarfilmer. Han har også utgitt flere bøker: Barnebøkene *Bernhards magiske hår* (Damm 2006) og *Onkel Detektiv og den mystiske fremmede* (Cappelen Damm 2008), samt romanen *Leiligheten* (Pontano 2015). Begge barnebøkene foreligger også som lydbøker.

Han ga i 2012 ut en fotokunstbok basert på prosjektet «Tom Hovinbøle fra Herøya»; et prosjekt som omhandlet identitet og stedstilhørighet, og som ble vist flere steder og blant annet utvalgt til Telemarksutstillingen dette året.

Løberg har også skrevet flere dramatiske tekster, og var i en periode involvert i Grenland friteater som forfatter og utøver. Han virker også som musiker innenfor det eksperimentelle støymusikk-miljøet, og spiller blant annet med Lasse Marhaug i droneprosjektet Two Limited.

## Referanser
Skrin

Et **skrin** er en liten kasse med lokk, ofte utstyrt med lås. Det kan benyttes til lagring av smykker (smykkeskrin), sysaker (syskrin) eller andre småting. Et skrin er således en liten kiste, som ikke er større enn at det for eksempel kan settes inn i et skap.

Benevnelsen brukes også om kasser som inneholder relikvier, såkalte relikvieskrin eller relikvarium, og kan da være så store og lange at de kan inneholde et helt menneske. Den rituelle handling som består i å legge et lik eller en relikvie av et hellig menneske i et relikvieskrin blir kalt *å skrinlegge*.
Fil:Skrin 832 BG 23.jpg|Skrin i marmor, sølvfiligran og emalje
Fil:Vatnåsskrinet.JPG|Vatnåsskrinet, relikvieskrin
Fil:Casket ivory Louvre UCAD4417.jpg|Skrin av elfenben og sølv
Fil:Skrin av älghorn med botten av furu - Skoklosters slott - 92189.tif|Skrin av elghorn med furubunn, Skokloster slott
Fil:Skrin, Norsk Folkemuseum, NF.1915-0275.jpg|Skrin med J i speilmonogram, skåret av Ole Moene for dronning Josephine
Storelvi kraftverk

**Storelvi kraftverk** er et vannkraftverk ved Sørfjorden i Ullensvang kommune i Vestland.

Det er et elvekraftverk som utnytter et fall på 645 meter i Storelvi.

Installert effekt er 4 MW fra en peltonturbin. Årsproduksjon er 11,2 GWh.

Tiltakshaver er Storelvi Kraftverk AS, som eies 100% av Sunnhordland Kraftlag (SKL).

## Referanser


## Kilder
* 
* NVE vannkraftdatabase
Reahpen

**Reahpen** (nordsamisk, norsk, ikke-offisiell navneform: **Reppen**) er ei grend i Nesseby kommune i Finnmark. Stedet ligger på sørsida av Varangerfjorden, ved munningen av Reppenelva, og rundt ti kilometer sørøst for kommunesenteret Varangerbotn. Reahpen inngår i grunnkretsen Vegnes, som også omfatter områdene ved indre del av Veidnesfjorden og hadde 22 innbyggere pr. 1. januar 2017.

Barnebokforfatteren Signe Iversen og hennes datter, vokalisten Agnete Johnsen, kommer fra Reahpen.

## Referanser
Sekkelva kraftverk

**Sekkelva kraftverk** er et vannkraftverk ved Fyksesund i Kvam kommune i Vestland.

Det er et elvekraftverk som utnytter et fall på 278 meter i Sekkelva.

Installert effekt er 745 kW fra en horisontal peltonturbin. Årsproduksjon er 4,3 GWh.

## Referanser


## Kilder
* 
* NVE vannkraftdatabase
Reppen

**Reppen** kan vise til:

## Steder
* Reppen (Skjåk) – ei bygd i Skjåk kommune i Oppland
* Reppen (Voss) – ei bygd i Voss kommune i Hordaland
* Reahpen, norsk: Reppen – ei grend i Nesseby kommune i Finnmark
* Reppen naturreservat – i Bindal kommune i Nordland

## Personer
* Iren Reppen (f. 1965) – norsk skuespiller
* Frithjof Hjalmar Reppen (1893–1945) – norsk arkitekt og motstandsmann
* Theodor Richard Reppen (1863–1931) – norsk forretningsmann og diplomat
* Eirik Reppen (f. 1967) – norsk økonom og forfatter
Reppenelva

**Reppenelva** (nordsamisk: *Reahpenjohka*) er ei elv i Nesseby kommune i Finnmark. Den renner fra Dierggejávri til Karlebotn ved grenda Reppen. Elva er 16,5 kilometer lang, eller 33,5 kilometer medregnet Juggejohka.

Europavei 6 krysser elva like før munningen. Øst for elvemunningen ligger grenda Reppen.

## Elvas løp
Vassdraget har sine kilder mellom Korgåsen i vest og vannskillet mot Neidenvassdraget, langs grensa mot Sør-Varanger kommune, i øst. Herfra renner de tre kildeelvene Juggejohka, Njoaskejohka og Beaskajohka, som samles i Dierggejávri, vassdragets største innsjø. Fra nordenden av Dierggejávri renner Reppenelva rett mot nord, og passerer gjennom en rekke små innsjøer i en åpen dal kledt med bjørkeskog. Ved Áidneluoppal smalner hoveddalen inn og får preg av elvejuv, før den på den nederste strekningen igjen blir noe videre. På de siste 700 metrene har elva et fall på over 50 meter og danner en rekke stryk og små fosser.

## Geologi
Berggrunnen i området består i hovedsak av granittiske gneiser som danner et landskap med lave, kolleformede fjell med korte, grunne daler mellom. Ned mot munningen er dalføret fylt med løsavsetninger fra et isranddelta, hvor det er utviklet flere strandvoller. Fra Áidneluoppal og sørover til de innerste delene av nedbørfeltet er det avsatt hauger og rygger av løsmaterialer, noen steder også randmorener. Disse avsetningene ble dannet i en senere fase i isavsmeltningen, trolig Yngre dryas og senere.

## Fiske
Vassdraget er rikt på ørret og røye. I et forsøk på å få laks til å etablere seg i vassdraget ble det på slutten av 1960-tallet bygd syv laksetrapper nederst i elva med til sammen 101 kulper. Prosjektet ble gjennomført som et sysselsettingstiltak på initiativ fra Nesseby kommune. Laksetrappene har imidlertid ikke blitt vedlikeholdt siden, og er nå forfalt.

## Vern
Vassdraget ble i 1980 vernet mot kraftutbygging i Verneplan II for vassdrag. Vernevedtaket var basert på de naturvitenskapelige interessene knyttet til isavsmelting, elveløpsformer og biologisk mangfold.

## Referanser
Alexander Kluge

**Alexander Kluge** (1932–2026) var en tysk jurist, filmregissør, TV-produsent, forfatter og manusforfatter.

## Liv og virke
Kluge var en av regissørene i Den nye tyske filmen som slo igjennom på 1960-tallet Vest-Tyskland. Han var en av medlemmene i Gruppe 47.

## Priser og utmerkelser
### Utmerkelser
*  Stort fortjenstkors med stjerne av Forbundsrepublikken Tysklands fortjenstorden (2025; Stort fortjenstkors 2007)
*  Sachsen-Anhalts fortjenstorden (2022)

### Priser (utvalg)
* : Gulløven
* 2001: Schiller-Gedächtnispreis
* : Georg Büchner-prisen
* 2009: Theodor-W.-Adorno-Preis

## Filmografi (utvalg)
* 1966 : *Anita G.*
* 1968 : *[[Artister i sirkuskuppelen: Rådløse]]*
* 1969 : *Willi Tobler und der Untergang der 6. Flotte* (TV-film)
* 1973 : *En slavinnes ekstrajobb*
* 1974 : *In Gefahr und größter Not bringt der Mittelweg den Tod*
* 1976 : *Den «sterke» Ferdinand*
* 1978 : *[[Deutschland im Herbst]]*

## Referanser


## Eksterne lenker
* 
* 
*
Premier Guitar

***Premier Guitar*** er et amerikansk musikktidsskrift med musikerintervjuer, omtale av album og musikkinstrumenter, og transkripsjoner på tabulaturform for gitar og bass.

Magasinet gis ut månedlig med et ferienummer i tillegg, totalt 12 utgivelser i året.

## Historikk
Det første nummeret kom ut i 2007. Premier Guitar hatt intervjuer med mange innflytelsesrike rockegitarister, som Pete Townshend (The Who), Ron Wood (Rolling Stones), Joe Perry (Aerosmith), Guthrie Govan, Brent Hinds og Bill Kelliher (Mastodon), Dave Mustaine og Chris Broderick (Megadeth) og instrumentmaker Yuri Landman.

## Referanser


## Eksterne lenker
* ''Premier Guitar'' webside
Gus Backus

**Donald Edgar «Gus» Backus** (1937–2019) var en amerikansk musiker. Han oppnådde stor popularitet som slagersanger i Vest-Tyskland på 1960-tallet.

Backus tjenestegjorde i det amerikanske forsvaret, og var stasjonert i Vest-Tyskland. Han hadde suksess med en tysk versjon av den engelske sangen «Seven Little Girls Sitting in the Backseat» allerede mens han var i forsvaret, og etter å ha giftet seg med en tysk kvinne valgte han å forbli i landet etter endt tjenestetid for å fortsette musikkarrieren.

Backus sang på tysk, men med svært tung amerikansk aksent. Han er også kjent for å blande tysk og engelsk som i sangen «No Bier, No Wein, No Schnaps» (1962), noe som falt språkpurister og kulturanmeldere tungt for brystet.

Blant Backus' andre kjente sanger er «Da sprach der alte Häuptling der Indianer» og «Der Mann im Mond». Sistnevnte nådde førsteplassen på de vesttyske hitlistene i 1961.

## Referanser




## Eksterne lenker
* 
* 
*
Metro de Santiago

**Metro di Santiago** er tunnelbanesystemet i Chiles hovedstad, Santiago. Tunnelbanenettet består av fem linjer med 108 stasjoner og har en lengde på 103 kilometer. Tunnelbanen ble innviet i 1975 og anses å være en av de mest moderne i Latin-Amerika og den nest største i utstrekning etter Mexico bys metro. Tunnelbanen drives og eies av den statlige bedriften Metro S.A. Daglig reiser 2,5 millioner passasjerer med tunnelbanen i Santiago. Rekorden for antall passasjerer på en dag var 2&nbsp;780&nbsp;666 den 3. oktober 2012.  
Utover de nåværende fem linjer er ytterligere to, linje 3 og linje 6 under konstruksjon og beregnes være ferdige en gang mellom 2017 og/  2018. Linje 6 kommer til å bli 15,3 km lang og trafikkere kommunene Cerillos og Providencia og ha 12 stasjoner. Linje 3 kommer å gå mellom kommunene Quilicura og La Reina og kommer til å bestå av 22 nye stasjoner på totalt 21,7 kilometer.

Også  linje 2 kommer til å forlenges til kommunene El Bosque og San Bernardo med 8,8 km og 7 nye stasjoner innen 2020.
Planer om en ny linje, linje 7 er påbegynt for å avlaste linje 1.
Tunnelbanen er del av Santiagos kollektivtrafikksystem, Transantiago.

## Stasjoner
Santiagos tunnelbane består av fem linjer (1, 2, 3, 4, 4A, 5 og 6), men ytterligere to (7, 8 og 9) er under bygging. På de fleste stasjoner er det mulighet til å bytte til andre linjer. De kursiverte er under oppbygging eller planlegging.

## Vogner

Fil:NS74 3002 MonteTabor.JPG|NS-74, i linje 2 og 5. 
Fil:NS88MetroSantiago.jpg|NS-88. Et tog. Linje 2.
Fil:Ñuble L5.jpg|NS-93. Trafikkerer linje 1 og 5.
Fil:AS 2002, Metro de Santiago.jpg|AS-2002 Linje 4 og 4A
Fil:Neptuno L1.jpg|NS-2004 i linje 2.
Fil:CAF en Hernando de Magallanes.jpg|NS-2007. Trafikkerer linje 1 og 2.
Fil:Ns12.jpg|NS-2012. linje 1.
Fil:Michelle Bachelet visita instalaciones del Taller Cerrillos de nueva Línea 6 de Metro (30657937662).jpg|AS-2014 Linje 3 og 6.
Fil:Tren NS-2016.jpg|NS-2016 Linje 2 og 5.


## Bildegalleri

Fil:Estacionuchile.jpg|Stasjonen Universidad de Chile
Fil:InteriorMetrosL4Santiago.JPG|Inne i en tunnelbanevogn på linje L4 og L4A 
Fil:EstacionBilbaoMetroSantiago.JPG|
Fil:EstacionMetroTobalaba.JPG|
Fil:NS 93, Metro de Santiago.jpg|
Fil:Estacion Ñuble.jpg|
Fil:M Los Leones 20171201 fRF01.jpg|


## Referanser


## Eksterne lenker
* Metro de Santiago 
* Urbanrail.net
Pearland

**Pearland** er en amerikansk by nær USAs sørkyst. Byen ligger i delstaten Texas, i Brazoria County i utkanten av Houstons storbyområde. I 2010 hadde byen 91&nbsp;252 innbyggere., i 2011 ble den beregnet til å ha vokst til 96&nbsp;000 innbyggere. 

Byen ble av Forbes Magazine rangert som den 34. raskest voksende forstaden i landet og den tiende raskest voksende i Texas.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Palestine (Texas)

**Palestine** er en by i den amerikanske delstaten Texas med et areal på 46,3&nbsp;km². I 2010 hadde byen 18&nbsp;712 innbyggere. Palestine er administrativ hovedsete i Anderson County.

## Kjente personer fra Palestine
*Smith Ballew, musiker og skuespiller
*Adrian Peterson, amerikansk fotballspiller

## Referanser


## Eksterne lenker
* 
*Handbook of Texas Online
Lufkin

**Lufkin** er en by i den amerikanske delstaten Texas med et areal på 69,5&nbsp;km². I 2010 hadde byen 35&nbsp;065 innbyggere. Lufkin er administrativt senter i Angelina County.

## Kjente personer fra Lufkin
*Allan Shivers, politiker, guvernør i Texas 1949-1957

## Referanser


## Eksterne lenker
* 
*Handbook of Texas Online
Rockport (Texas)

**Rockport** er en by i den amerikanske delstaten Texas med et areal på 37,6&nbsp;km². I 2010 hadde byen 8766 innbyggere. Rockport er administrativt senter i Aransas County.

Byen fikk store skader da orkanen Harvey rammet byen 25. august 2017.
## Referanser


## Eksterne lenker
*
Vikhammeråsen

**Vikhammeråsen** er et boligområde som ligger i Malvik kommune i Trøndelag. Boligområdet ligger på toppen av en stor ås i Vikhammer, og herav kommer da navnet. På nordsiden  har man utsikt over Trondheimsfjorden.

Vikhammeråsen har av utbygger Karl-Ove Bjørnstad blitt omtalt som *Prærien*, i Stig Nilssons jubileumsbok ''MIL etter mil og steg for steg'', fra 2022. Bjørnstad er mangeårig medlem av Malvik Idrettslag, og uttalte dette da han kom med sine innspill til hvor det burde etableres ny bebyggelse på Vikhammeråsen på 1970-tallet.

## Referanser
Gatesville (Texas)

**Gatesville** er administrativ hovedby i Coryell County i Texas. I 2010 hadde byen 15751 innbyggere.

Byen er  fra Waco. Den er halvveis mellom Austin og Fort Worth.

U.S. Route 84 løper gjennom byen, og fører østover  til Waco og vestover  til Goldthwaite. Texas State Highway 36 passerer byens østlige del og fører nordvestover  til Hamilton og sørøstover  til Temple.

## Historie

Gatesville ble etablert i 1854 på land donert av Richard G. Grant (1808–1858), kort etter at Coryell County ble etablert. Navnet var tatt fra Fort Gates, som var blitt etablert i 1849 fem *miles* vestenfor.

Postkontor ble åpnet der i 1854 og stedet fikk status som kommune i år 1870.

## Økonomi
Gatesville ligger rett utenfor nordre rand av militærbasen Fort Hood, og dette bestemmer meget av næringslivet. Ved siden av Fort Hood ligger det et stort verksted for reparasjon av militærkjøretøyer i byens østre del.

To viktige selskaper ligger i Gatesville:
* Kalyn Siebert,en avdeling av Heil Trailer International, Co., eid av American Industrial Partners, som lager trailere for kommersiell og militær bruk, 
* Laerdal Medical Corporation, en avdeling av Laerdal, basert i Norge, som lager medisinske undervisningshjelpemidler av plastikk. Avdelingen som tidligere var kjent som  Medical Plastics Laboratories, Inc., ble grunnlagt i 1949 av tre leger i 3.  I januar 2000 ble den solgt til  Laerdal

## Fengsler
Byen har fem av de åtte fengsler for kvinner som sorterer under Texas Department of Criminal Justice. Ett av dem, Mountain View Unit, har delstatens death row for kvinner.

Christina Melton Crain Unit-fengselet (tidligere *Gatesville Unit*), Hilltop Unit, Dr. Lane Murray Unit og *Linda Woodman Unit state jail* ligger inntil hverandre. Dessuten har Gatesville Mountain View Unit, et fengsel der staten Texas har sin *death row* for kvinner. Her er det også et fengsel for menn, Alfred D. Hughes Unit. I 2012 var det her sammenlagt 5.552 kvinnelige og 2.958 mannlige fanger, det vil si over halvparten som byens befolkning hadde.

Mountain View Unit åpnet i juli 1975, Crain åpnet i august 1980, Hilltop i november 1981, og Hughes i januar 1990. Murray Unit åpnet i november 1995, og Woodman Unit i juni 1997.

Gatesville hadde tidligere Gatesville State School og Mountain View State School, for ungdomsforbrytere. Skolene var underlagt Texas Youth Council. Mountain View State School stengte i 1975, og Gatesville State School i 1979. Bygningene ble overført til Texas Department of Corrections og ble tatt i bruk som fengsler for voksne.

## Referanser




## Eksterne lenker
* 
*  Innbyggertall 2010 - 2019 – United States Census Bureau